****

**ประกาศองค์การบริหารส่วนตำบลทอนหงส์โดยศูนย์พัฒนาเด็กเล็กบ้านเก้ากอ**

**เรื่อง สอบราคาจัดซื้อจัดจ้างอาหารกลางวัน สำหรับเด็กเล็กของศูนย์พัฒนาเด็กเล็ก**

................................................

ด้วยองค์การบริหารส่วนตำบลทอนหงส์โดยศูนย์พัฒนาเด็กเล็กบ้านเก้ากอ ตำบลทอนหงส์ อำเภอ พรหมคีรี จังหวัดนครศรีธรรมราช มีความประสงค์ที่จะสอบราคาจัดซื้อจัดจ้างอาหารกลางวันสำหรับเด็กเล็กของศูนย์พัฒนาเด็กเล็กจำนวน 25 คน คนละ 20 บาท/คน/วัน/มื้อ ระยะเวลา 201 วัน ประจำปีงบประมาณ 2557 (รายการอาหารตามเอกสารแนบท้าย) อยู่ในวงเงินงบประมาณ 100,500.-บาท (หนึ่งแสนห้าร้อยบาทถ้วน)

**ผู้มีสิทธิเสนอราคาจะต้องมีคุณสมบัติ ดังต่อไปนี้**

1. เป็นนิติบุคคลหรือบุคคลธรรมดาผู้มีอาชีพรับจ้างงานที่สอบราคาดังกล่าว

2. ไม่เป็นผู้ที่ถูกระบุชื่อไว้ในรายชื่อผู้ทิ้งงานราชการ หรือของหน่วยงานบริหารราชการส่วนท้องถิ่น และได้แจ้งเวียนชื่อแล้ว

3. ไม่เป็นผู้ได้รับเอกสารสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สลสิทธิ์ความคุ้มกันเช่นว่านั้น

4. ไม่เป็นผู้มีประโยชน์ร่วมกันกับผู้เสนอราคาอื่นที่เข้าเสนอราคาให้แก่ศูนย์พัฒนาเด็กเล็กบ้านเก้ากอ สังกัดองค์การบริหารส่วนตำบลทอนหงส์ ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาครั้งนี้

**กำหนดยื่นซองสอบราคา** ในวันที่ 6 พฤศจิกายน 2556 ถึงวันที่ 19 พฤศจิกายน 2556 ตั้งแต่เวลา 08.30 น.ถึงเวลา 16.30 น. (ในวันและเวลาราชการ) ณ องค์การบริหารส่วนตำบลทอนหงส์ และในวันที่ 20 พฤศจิกายน 2556 เวลา 08.30 น. ณ ห้องศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอ (อำเภอพรหมคีรี) และกำหนดเปิดซองสอบราคาในวันที่ 21 พฤศจิกายน 2556 เวลา 10.30-11.00 น. ณ ห้องศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอ อำเภอพรหมคีรี จังหวัดนครศรีธรรมราช

**ผู้สนใจติดต่อขอซื้อเอกสารสอบราคา** ในราคาชุดละ 200 บาท ได้ที่องค์การบริหารส่วนตำบลทอนหงส์ ระหว่างวันที่ 6 พฤศจิกายน 2556 ถึงวันที่ 19 พฤศจิกายน 2556 ตั้งแต่เวลา 08.30 – 16.30 น. ดูรายละเอียดเพิ่มเติมได้ที่เว็บไซต์ www.thonhong.go.th หรือสอบถามทางโทรศัพท์หมายเลข 075-394161 ต่อ 12 ในวันและเวลาราชการ

ประกาศ ณ วันที่ เดือน พฤศจิกายน พ.ศ. 2556

(นางดาริณี มังสาทอง)

หัวหน้าสถานศึกษา ปฏิบัติราชการแทน

นายกองค์การบริหารส่วนตำบลทอนหงส์

เอกสารแนบท้ายรายการอาหารกลางวัน

**สำหรับเด็กเล็กในศูนย์พัฒนาเด็กเล็กบ้านเก้ากอ (ประจำปีงบประมาณ 2557)**

**รายการอาหารสัปดาห์ที่ 1 ของเดือน**

|  |  |  |  |
| --- | --- | --- | --- |
|  | **รายการอาหาร** | | **อาหารว่าง** |
| วันที่ 1 | ข้าวสวย | แกงจืดหมูสับ ผัก และเต้าหู้+ไข่เจียว | ผลไม้ตามฤดูกาล/ขนมหวาน |
| วันที่ 2 | ข้าวสวย | ผัดวุ้นเส้น หมูหรือไก่ใส่ผัก+น้ำซุป | ผลไม้ตามฤดูกาล/ขนมหวาน |
| วันที่ 3 | ข้าวผัดรวมมิตร+เกาเหลาลูกชิ้นหมู | | ผลไม้ตามฤดูกาล/ขนมหวาน |
| วันที่ 4 | ข้าวสวย | ต้มไข่พะโล้ 1 ใบต่อคน+ผัดผัก | ผลไม้ตามฤดูกาล/ขนมหวาน |
| วันที่ 5 | ขนมจีน | น้ำพริกน้ำแกงหวาน+ไข่ต้ม | ผลไม้ตามฤดูกาล/ขนมหวาน |

**รายการอาหารในสัปดาห์ที่ 2ของเดือน**

|  |  |  |  |
| --- | --- | --- | --- |
|  | **รายการอาหาร** | | **อาหารว่าง** |
| วันที่ 1 | ข้าวสวย | แกงเลียงกุ้งผักรวม+กุนเชียงทอด | ผลไม้ตามฤดูกาล/ขนมหวาน |
| วันที่ 2 | ข้าวสวย | ไข่เจียวหมูสับ+แกงจืดผักรวม | ผลไม้ตามฤดูกาล/ขนมหวาน |
| วันที่ 3 | ผัดซีอิ๊วเส้นใหญ่+น้ำชุปกระดูกหมู | | ผลไม้ตามฤดูกาล/ขนมหวาน |
| วันที่ 4 | ข้าวสวย | หมูต้มกับผัก+ไข่เจียว | ผลไม้ตามฤดูกาล/ขนมหวาน |
| วันที่ 5 | ข้าวสวย | ผัดผักรวมมิตร+ไข่น้ำทรงเครื่อง | ผลไม้ตามฤดูกาล/ขนมหวาน |

**รายการอาหารในสัปดาห์ที่ 3 ของเดือน**

|  |  |  |  |
| --- | --- | --- | --- |
|  | **รายการอาหาร** | | **อาหารว่าง** |
| วันที่ 1 | ข้าวสวย | ผัดไข่ฟักทอง+แกงเลียงกุ้งผักรวม | ผลไม้ตามฤดูกาล/ขนมหวาน |
| วันที่ 2 | ข้าวสวย | ต้มไก่กับฝัก+ไข่เจียว | ผลไม้ตามฤดูกาล/ขนมหวาน |
| วันที่ 3 | ผัดซีอิ๊วเส้นใหญ่+น้ำชุบกระดูกหมู | | ผลไม้ตามฤดูกาล/ขนมหวาน |
| วันที่ 4 | ข้าวสวย | ไข่เจียวหมูสับ+ต้มไก่กับฝัก | ผลไม้ตามฤดูกาล/ขนมหวาน |
| วันที่ 5 | ขนมจีน | น้ำพริกน้ำแกงหวาน+ไข่ต้ม | ผลไม้ตามฤดูกาล/ขนมหวาน |

**รายการอาหารในสัปดาห์ที่ 4ของเดือน**

|  |  |  |  |
| --- | --- | --- | --- |
|  | **รายการอาหาร** | | **อาหารว่าง** |
| วันที่ 1 | ข้าวสวย | ต้มหมึกยัดไส้+ไข่เจียว | ผลไม้ตามฤดูกาล/ขนมหวาน |
| วันที่ 2 | ข้าวสวย | แกงจืดเต้าหู้หมูสับ+กุนเชียง | ผลไม้ตามฤดูกาล/ขนมหวาน |
| วันที่ 3 | ข่าวมันไก่+เกาเหลาลูกชิ้น | | ผลไม้ตามฤดูกาล/ขนมหวาน |
| วันที่ 4 | ข้าวสวย | ต้มไข่พะโล้ไข่ 1 ใบต่อคน+ผัดผัก | ผลไม้ตามฤดูกาล/ขนมหวาน |
| วันที่ 5 | ข้าวสวย | ผัดวุ้นเส้น หมูหรือไก่ ผัก+เกาเหลาลูกชิ้นหมู | ผลไม้ตามฤดูกาล/ขนมหวาน |

โดยผู้รับจ้างจะต้องส่งอาหารให้ศูนย์พัฒนาเด็กเล็กบ้านเก้ากอ สังกัดองค์การบริหารส่วนตำบลทอนหงส์ ประจำปีงบประมาณ 2557(สำหรับเด็กเล็ก จำนวน 25 คน วันละ 25 ชุด) ตั้งแต่วันที่ 2ธันวาคม 2556– 30 ตุลาคม 2557) ในทุกวันเปิดเรียน จำนวน 201 วัน ต้องส่งมอบอาหารก่อนเวลา 11.00 น. ของทุกวันทำการ ในแต่ละมื้ออาหารจะต้องมีประโยชน์ทางโภชนาการ มีสารอาหารครบ 5 หมู่